Príručka používateľa počítača VAIO

Úloha

# Obnovenie nastavení z médií obnovenia

Ak sa údaje uložené v oblasti na obnovenie poškodili alebo vymazali, môžete nastavenia počítača VAIO obnoviť pomocou médií pre obnovenie systému. Obnovenie nastavení počítača pomocou médií obnovenia však trvá dlhší čas ako pri použití oblasti na obnovenie.

1. Kým je počítač v štandardnom režime, vložte do optickej jednotky médium obnovenia (optické disky) alebo pripojte disk USB flash k zásuvke USB na počítači VAIO.

1. Vypnite počítač VAIO.

1. Stlačením tlačidla ASSIST zobrazte obrazovku VAIO Care režim záchrany (VAIO Care Rescue Mode) a vyberte položku Spustiť z média (zariadenie USB/optický disk) (Start from media (USB device/optical disc)).

Postupujte podľa pokynov na obrazovke, kým sa neobjaví obrazovka Vybrať možnosť (Choose an option).

1. Vyberte možnosť Riešiť problémy (Troubleshoot), potom možnosť Obnova a údržba (Recovery and maintenance).

Postupujte podľa pokynov na obrazovke, kým sa neobjaví obrazovka VAIO Care (režim záchrany) : Obnovenie a údržba vášho systému (VAIO Care (Rescue Mode) : Recover or maintain your system).
Rada

- Ak sa zobrazí okno výberu zobrazovaného jazyka, vyberte požadovaný jazyk a kliknite na tlačidlo OK.

1. Vyberte položku Spustiť sprievodcu obnovením (Start recovery wizard).

1. Postupujte podľa pokynov na obrazovke.

Rada

- Ak chcete vykonať vlastné obnovenie, vyberte položku Nástroje (Tools) a položku Spustiť pokročilého sprievodcu obnovou (Start advanced recovery wizard).

- Ak nastavenia počítača VAIO nemôžete obnoviť pomocou disku USB flash, pripojte disk k inej zásuvke USB na počítači a skúste nastavenia počítača obnoviť znova.

Súvisiaca téma
Informácie o obnovení
Vytváranie médií obnovenia
Obnovenie z oblasti na obnovenie
Poznámky k obnoveniu