Príručka používateľa počítača VAIO

Úloha

# Vkladanie a vyberanie pamäťových kariet SD

Váš počítač VAIO je vybavený zásuvkou na pamäťové karty SD. Túto zásuvku môžete používať na prenos údajov medzi digitálnymi fotoaparátmi, kamerami, prehrávačmi a inými audiovizuálnymi zariadeniami.
Do zásuvky na pamäťovú kartu SD na počítači možno vkladať nasledujúce pamäťové karty:

- Pamäťová karta SD

- Pamäťová karta SDHC

- Pamäťová karta SDXC

## Vloženie pamäťovej karty SD

1. Vyhľadajte zásuvku na pamäťovú kartu SD.

1. Pamäťovú kartu SD držte tak, aby šípka smerovala k zásuvke, a opatrne ju zasúvajte do zásuvky, kým nezacvakne na svojom mieste.

Po vložení pamäťovej karty SD do zásuvky sa jej ikona zobrazí v okne Počítač (Computer) [Detaily].
Poznámka

- Dbajte na to, aby bola pamäťová karta SD pri vkladaní správne otočená. Ak ju násilím zasuniete do zásuvky dolnou stranou nahor, zásuvka sa môže poškodiť. Ďalšie informácie nájdete v príručke dodanej s pamäťovou kartou SD.

- Ikona pamäťovej karty SD sa v okne Počítač (Computer) [Detaily] zobrazí až po vložení karty do zásuvky.

Rada

- Pri prvom vložení pamäťovej karty SD do zásuvky sa môže zobraziť výzva na inštaláciu ovládača. Ak sa táto výzva zobrazí, nainštalujte ovládač podľa pokynov na obrazovke.

- Počas čítania údajov z pamäťovej karty SD alebo zápisu údajov na kartu svieti indikátor prístupu k médiu.

## Vybratie pamäťovej karty SD

1. Vyhľadajte zásuvku na pamäťovú kartu SD.

1. Presvedčte sa, že nesvieti indikátor prístupu k médiu.

1. Pamäťovú kartu SD zatlačte smerom do počítača VAIO a uvoľnite.

1. Vytiahnite pamäťovú kartu SD zo zásuvky.

Súvisiaca téma
Poznámky o používaní pamäťových kariet SD