Príručka používateľa počítača VAIO

Úloha

# Obnovenie vášho počítača VAIO preinštalovaním

Ak je počítač VAIO nestabilný, odporúča sa použiť funkciu obnovenia preinštalovaním poskytovanú systémom Windows. Počítač obnovte preinštalovaním pomocou nasledujúcich krokov.
Poznámka

- Modely vybavené diskmi SSD 64 GB alebo 128 GB nepodporujú funkciu obnovenia preinštalovaním. Ak chcete skontrolovať kapacitu disku SSD, stlačením tlačidla ASSIST vo vypnutom stave počítača VAIO zobrazte obrazovku VAIO Care režim záchrany (VAIO Care Rescue Mode) a zvoľte možnosť Spustiť nastavenie systému BIOS (Start BIOS setup).

1. Stlačte tlačidlo ASSIST, kým je váš počítač VAIO vypnutý.

Zobrazí sa obrazovka VAIO Care režim záchrany (VAIO Care Rescue Mode).

1. Vyberte položku Obnova alebo údržba systému (Recover or maintain your system).

Postupujte podľa pokynov na obrazovke, kým sa neobjaví obrazovka Vybrať možnosť (Choose an option).

1. Vyberte položky Riešiť problémy (Troubleshoot) a Obnovenie počítača (Refresh your PC).

Väčšina používateľských údajov uložených na vstavané úložné zariadenie, niektoré nastavenia systému Windows a všetky aplikácie prevzaté z lokality Windows Obchod (Windows Store) sa zachovajú aj po obnovení vášho počítača VAIO preinštalovaním. Niektoré nastavenia aplikácií alebo súbory v špecifických priečinkoch sa však nemusia zachovať.
V nasledujúcom zozname nájdete podrobnosti o nastaveniach, ktoré sa po spustení obnovenia preinštalovaním zachovajú, a údajoch, ktoré sa po jej spustení vymažú.

### Nastavenia zachované po spustení funkcie obnovenia preinštalovaním počítača VAIO

Po spustení funkcie VAIO sa zachovajú nasledujúce nastavenia:

- Nastavenia knižníc,

- Používateľské kontá (miestne, v doméne, konto Microsoft) a členstvá v skupinách,

- Nastavenia domén,

- Nastavenia Windows Update,

- Pozadie domovskej obrazovky a obrazovky uzamknutia,

- Motívy pracovnej plochy,

- Medzinárodné nastavenia,

- Profily bezdrôtovej siete,

- Nastavenia nakonfigurované vo funkcii Úvod do systému Windows.

### Údaje vymazané po spustení funkcie obnovenia preinštalovaním počítača VAIO

Po obnovení vášho počítača VAIO preinštalovaním sa vymažú údaje z priečinkov uvedených v nasledujúcom zozname:

- \Windows

- \Program Files

- \Program Files (x86)

- \ProgramData

- \Používatelia\<Meno používateľa>\AppData

Poznámka

- Vopred si uložte dôležité údaje.

- Údaje chránené autorskými právami, napríklad údaje digitálneho vysielania a hudobné súbory usporiadané aplikáciami na prehrávanie digitálnych médií, nemusia byť dostupné, aj keď sú tieto údaje po obnovení počítača VAIO preinštalovaním uchované v rovnakom umiestnení.
  Pokyny nájdete v Pomocníkovi príslušnej aplikácie.

Rada

- Aplikácie nainštalované v čase dodávky a nainštalované z lokality Windows Obchod (Windows Store) sa zachovajú, kým aplikácie, ktoré ste inštalovali po kúpe, sa odstránia.

Súvisiaca téma
Informácie o obnovení
Obnovenie z oblasti na obnovenie
Obnovenie nastavení z médií obnovenia
Poznámky k obnoveniu