Príručka používateľa počítača VAIO

Referenčné informácie

# Podporované disky
<Modely vybavené optickou jednotkou>

Táto téma predstavuje typy nosičov, ktoré je možné prehrať a na ktoré je možné nahrávať na vašom počítači VAIO.
Nainštalovaná optická jednotka sa líši v závislosti od zakúpeného modelu. Pred použitím skontrolujte technické údaje.

## Pre modely vybavené jednotkou DVD SuperMulti

Optická jednotka podporuje prehrávanie a/alebo nahrávanie na nasledujúcich nosičoch.

### Prehrávanie a zaznamenávanie

- CD-R/RW *1

- DVD-R/RW

- DVD+R/RW

- DVD+R DL (dvojvrstvové)

- DVD-R DL (dvojvrstvové)

- DVD-RAM *2*3

### Iba prehrávanie

- CD-ROM

- DVD-ROM

## Pre modely vybavené jednotkou Blu-ray Disc(TM) so špecifikáciou DVD SuperMulti

Optická jednotka podporuje prehrávanie a/alebo nahrávanie na nasledujúcich nosičoch.

### Prehrávanie a zaznamenávanie

- CD-R/RW *1

- DVD-R/RW

- DVD+R/RW

- DVD+R DL (dvojvrstvové)

- DVD-R DL (dvojvrstvové)

- DVD-RAM *2*3

- BD-R/RE *4*5*6

### Iba prehrávanie

- CD-ROM

- DVD-ROM

- BD-ROM

## Pre modely vybavené jednotkou Blu-ray Disc(TM) ROM so špecifikáciou DVD SuperMulti

Optická jednotka podporuje prehrávanie a/alebo nahrávanie na nasledujúcich nosičoch.

### Prehrávanie a zaznamenávanie

- CD-R/RW *1

- DVD-R/RW

- DVD+R/RW

- DVD+R DL (dvojvrstvové)

- DVD-R DL (dvojvrstvové)

- DVD-RAM *2*3

### Iba prehrávanie

- CD-ROM

- DVD-ROM

- BD-ROM

*1 Nepodporuje sa zápis na médiá Ultra Speed CD-RW.
*2 Optická jednotka nepodporuje kazety DVD-RAM. Použite disky bez kaziet alebo disky, ktoré sa dajú z kazety vybrať.
*3 Zápis údajov na jednostranné médiá DVD-RAM (2,6 GB) vyhovujúce špecifikácii DVD-RAM verzie 1.0 sa nepodporuje.
Médiá DVD-RAM verzie 2.2/12X-SPEED DVD-RAM revision 5.0 sa nepodporujú.
*4 Médiá BD-RE Disc vo formáte verzie 1.0 a médiá Blu-ray Disc v kazete sa nepodporujú.
*5 Podporuje sa zápis údajov na médiá BD-R Part1 verzie 1.1, 1.2 alebo 1.3 (jednovrstvové médiá s kapacitou 25 GB, dvojvrstvové médiá s kapacitou 50 GB) a médiá BD-RE Part1 verzie 2.1 (jednovrstvové médiá s kapacitou 25 GB, dvojvrstvové médiá s kapacitou 50 GB).
*6 Médium BDXL(TM) sa nepodporuje.
Poznámka

- Optická jednotka nemusí podporovať zápis alebo prehrávanie niektorých typov médií.

- Vaša optická jednotka nepodporuje zápis na 8 cm disky alebo ich prehrávanie, ani adaptér na 8 cm disky.

- Optická jednotka podporuje iba okrúhle disky. Nepoužívajte disky akéhokoľvek iného tvaru (hviezda, srdce, karta a pod.) alebo poškodené disky, keďže tieto môžu poškodiť váš počítač VAIO.

- Údaje vo formáte DVD-Video možno zapisovať na médiá DVD+R (jednovrstvové alebo dvojvrstvové), DVD+RW/DVD-R (jednovrstvové alebo dvojvrstvové) a DVD-RW. Údaje formátu DVD-Video Recording je možné zapisovať na nosiče DVD-R (jednovrstvové alebo dvojvrstvové), DVD-RW a DVD-RAM. Zapisovateľné médiá sa líšia v závislosti od používanej aplikácie na napaľovanie diskov. Ďalšie informácie nájdete v Pomocníkovi k aplikácii.

- Odporúčame používať nosiče značky Sony: DVD+R, DVD+RW, DVD-R, DVD-RW, CD-R, CD-RW, BD-R alebo BD-RE.

- Ak optická jednotka nepodporuje zápis na médiá DVD-RW aspoň 6-násobnou rýchlosťou, nemôžete údaje zapisovať na médiá DVD-RW (podporujúce zápis 6-násobnou rýchlosťou).

- Ak optická jednotka nepodporuje zápis na médiá DVD+RW aspoň 8-násobnou rýchlosťou, nemôžete údaje zapisovať na médiá DVD+RW (podporujúce zápis 8-násobnou rýchlosťou).

- Váš počítač VAIO je navrhnutý na prehrávanie diskov, ktoré vyhovujú štandardom pre kompaktné disky (CD). Duálne disky a niektoré hudobné disky zakódované pomocou technológie na ochranu autorských práv nevyhovujú štandardom pre CD. Preto tieto disky nemusia byť kompatibilné s počítačom.

- Pri kúpe vopred nahratých alebo prázdnych diskov na použitie v počítači VAIO si pozorne prečítajte oznámenia na obale diskov, aby ste si overili kompatibilitu prehrávania a záznamu s optickými jednotkami v počítači. Spoločnosť Sony NEZARUČUJE kompatibilitu optických jednotiek v počítači VAIO s diskmi, ktoré nie sú v súlade s oficiálnym štandardom diskov „CD“, „DVD“ alebo „Blu-ray Disc“. POUŽÍVANIE NEVYHOVUJÚCICH DISKOV MÔŽE SPÔSOBIŤ KRITICKÉ POŠKODENIE POČÍTAČA VAIO ALEBO SPÔSOBIŤ KONFLIKTY APLIKÁCIÍ A MRZNUTIE SYSTÉMU.
  Ak máte otázky týkajúce sa formátov diskov, obráťte sa na jednotlivých vydavateľov vopred nahratých diskov alebo výrobcov zapisovateľných diskov.

- Váš počítač VAIO musí byť pripojený na Internet, aby mohol prehrávať nosiče DVD-RW, DVD-RAM a DVD-R (jednovrstvové alebo dvojvrstvové), ktoré vyhovujú norme Content Protection for Recordable Media (CPRM).

- Médiá Blu-ray Disc používajú technológiu AACS (Advanced Access Content System), ktorá umožňuje zaznamenávanie, úpravu alebo prehrávanie obsahu chráneného autorskými právami. Na kontinuálne prehrávanie nosičov Blu-ray Disc musíte aktualizovať kľúč AACS.

- Kľúč AACS možno aktualizovať prostredníctvom Internetu. Postupujte podľa hlásenia zobrazeného v používanej aplikácii na zaznamenávanie, úpravu alebo prehrávanie obsahu. Bez aktualizácie kľúča AACS je možné, že nebudete môcť nahrávať, upravovať alebo prehrávať obsah chránený autorskými právami.
  Na nahrávanie, upravovanie alebo prehrávanie obsahu bez ochrany autorských práv nemusíte aktualizovať kľúč AACS. Kľúč AACS pre aplikácie na zaznamenávanie alebo prehrávanie médií Blu-ray Disc nainštalovaný v počítači VAIO môžete aktualizovať päť rokov po zakúpení. Po tomto čase vás budeme informovať o možnosti aktualizácie na webovej stránke podpory.

- Niektoré typy obsahu médií DVD a BD-ROM vyžadujú nastavenie oblasti. Ak nastavenie regiónu optickej jednotky nesúhlasí s kódom regiónu na disku, prehrávanie nie je možné.

- Pokiaľ externý displej nie je kompatibilný s normou High-bandwidth Digital Content Protection (HDCP), obsah médií Blu-ray Disc chránený autorskými právami nebudete môcť prehrávať ani prezerať prostredníctvom pripojenia HDMI.

- Niektoré typy obsahu médií Blu-ray Disc môžu obmedzovať videovýstup iba na štandardné rozlíšenie alebo zakazovať analógový videovýstup.

Súvisiaca téma
O kódoch regiónov<Modely vybavené optickou jednotkou>