Príručka používateľa počítača VAIO

Úloha

# Vloženie alebo vybratie batérie

Batériu vložte do otvoru na batériu na spodnej strane počítača VAIO.
Pred použitím počítača nezabudnite nainštalovať batériu.
Nepoužívajte počítač bez nainštalovania batérie, môže to spôsobiť poruchu počítača.

## Vloženie batérie

1. Vypnite počítač VAIO, odpojte napájací kábel a všetky prepojovacie káble a zatvorte veko s obrazovkou LCD.

1. Prevráťte počítač VAIO a odmontujte jeho spodný kryt.

Odskrutkujte dve skrutky (1) krížovým skrutkovačom, potom posuňte kryt v smere šipky (2).
Poznámka

- Používajte skrutkovač (ako napríklad skrutkovač pre jemné strojárstvo), ktorý zodpovedá veľkosti skrutiek.

- Neodstraňujte ani nepovoľujte skrutky, ktoré sa nemajú odstrániť, lebo by to mohlo spôsobiť poruchu vášho počítača VAIO.

- Buďte opatrní, aby nepadli odstránené skrutky do vnútra počítača VAIO cez otvory na priečinku alebo v blízkosti priečinku pre batériu.

- Dávajte pozor, aby ste sa nedotkli vodičov a výstupkov na priečinku alebo v blízkosti priečinku pre batériu.

1. Zasuňte batériu do priečinku pre batériu v smere šípky.

1. Zatlačte batériu do priečinku pre batériu.

Batéria zacvakne na svoje miesto v priečinku.

1. Nasaďte spodný kryt.

Potlačte kryt v smere šípky (1), aby sa všetky výstupky na kryte dostali na svoje miesto, potom vráťte a utiahnite dve skrutky (2).

## Vybratie batérie

1. Vypnite počítač VAIO, odpojte napájací kábel a všetky prepojovacie káble a zatvorte veko s obrazovkou LCD.

1. Postupujte podľa kroku 2 v časti Vloženie batérie.

1. Vyberte batériu.

Potiahnite poistku na priečinku pre batériu v smere šípky (1) a držiac poistku nadvihnite batériu v smere šípky (2).
Odsuňte batériu od priečinku v smere šípky (3).
Rada

- Ak počítač VAIO nerozpozná batériu, stlačte a podržte stlačené vypínač batérie na spodku počítača približne na tri sekundy pomocou tenkého rovného predmetu (napríklad spinkou na papier). Ak sa tým problém nevyrieši, vyberte batériu a znova ju nainštalujte.
  Ak je k počítaču pripojená rozširujúca batéria (nie je súčasťou dodávky), vyberte rozširujúcu batériu. Ak sa tým problém nevyrieši, stlačte a podržte vypínač batérie približne na tri sekundy. Ak problém pretrváva, vyberte batériu a znova ju nainštalujte.

Poznámka

- Ak je váš počítač VAIO zapnutý alebo je v režime spánku, nie je pripojený k napájaciemu adaptéru a vyberiete batériu, stratíte všetky neuložené dáta.
  Pred vybratím batérie vypnite počítač.

Súvisiaca téma
Nabíjanie batérie
Poznámky k používaniu batérie
Vypnutie počítača VAIO